[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 9.9.2005

COM(2005) 415 τελικό

ΕΚΘΕΣΗ ΤΗΣ ΕΠΙΤΡΟΠΗΣ

ΓΙΑ ΤΗΝ ΕΦΑΡΜΟΓΗ, ΑΠΟ ΤΑ ΚΡΑΤΗ ΜΕΛΗ, ΤΗΣ ΟΔΗΓΙΑΣ 99/36/ΕΚ ΣΧΕΤΙΚΑ ΜΕ ΤΟ ΜΕΤΑΦΕΡΟΜΕΝΟ ΕΞΟΠΛΙΣΜΟ ΥΠΟ ΠΙΕΣΗ

ΠΙΝΑΚΑΣ ΠΕΡΙΕΧΟΜΕΝΩΝ

1. Η ΟΔΗΓΙΑ 99/36/ΕΚ 3

2. ΤΟ ΑΡΘΡΟ 4 ΤΗΣ ΟΔΗΓΙΑΣ 99/36/ΕΚ 4

3. ΕΦΑΡΜΟΓΗ ΤΟΥ ΑΡΘΡΟΥ 4 ΑΠΟ ΤΑ ΚΡΑΤΗ ΜΕΛΗ 4

4. ΘΕΣΗ ΣΕ ΕΦΑΡΜΟΓΗ ΤΟΥ ΑΡΘΡΟΥ 4 ΑΠΟ ΤΑ ΚΡΑΤΗ ΜΕΛΗ 5

5. ΣΥΜΠΕΡΑΣΜΑΤΑ ΚΑΙ ΣΥΣΤΑΣΕΙΣ 5

ΠΑΡΑΡΤΗΜΑ ΠΕΡΙΛΗΨΗ ΤΗΣ ΕΦΑΡΜΟΓΗΣ ΚΑΙ ΥΛΟΠΟΙΗΣΗΣ ΤΟΥ ΑΡΘΡΟΥ 4 ΤΗΣ ΟΔΗΓΙΑΣ 99/36/ΕΚ ΑΠΟ ΤΑ ΚΡΑΤΗ ΜΕΛΗ 6

ΕΚΘΕΣΗ ΤΗΣ ΕΠΙΤΡΟΠΗΣ

ΓΙΑ ΤΗΝ ΕΦΑΡΜΟΓΗ, ΑΠΟ ΤΑ ΚΡΑΤΗ ΜΕΛΗ, ΤΗΣ ΟΔΗΓΙΑΣ 99/36/ΕΚ ΣΧΕΤΙΚΑ ΜΕ ΤΟ ΜΕΤΑΦΕΡΟΜΕΝΟ ΕΞΟΠΛΙΣΜΟ ΥΠΟ ΠΙΕΣΗ

1. Η ΟΔΗΓΙΑ 99/36/ΕΚ

Η οδηγία 99/36/ΕΚ του Συμβουλίου, της 29ης Απριλίου 1999[1], σχετικά με το μεταφερόμενο εξοπλισμό υπό πίεση, όπως τροποποιήθηκε[2], αποτελεί πράξη, βάσει της ‘νέας προσέγγισης’ κανονιστικής ρύθμισης των προϊόντων, η οποία καλύπτει την πιστοποίηση τέτοιου εξοπλισμού. Σκοπός της Οδηγίας είναι η ενίσχυση της ασφάλειας του μεταφερτού εξοπλισμού υπό πίεση, στις χερσαίες μεταφορές επικίνδυνων εμπορευμάτων και να εξασφαλιστεί η ελεύθερη κυκλοφορία τέτοιου εξοπλισμού εντός της Κοινότητας, συμπεριλαμβανομένης της διάθεσής του στην αγορά και της επανειλημμένης χρήσης του.

Τα παραρτήματα IV και V της οδηγίας 99/36/ΕΚ ορίζουν ειδικές διαδικασίες πιστοποίησης για νέο και υφιστάμενο εξοπλισμό και καλύπτουν:

- την εκτίμηση της συμμόρφωσης νέου μεταφερτού εξοπλισμού υπό πίεση

- την επαναξιολόγηση της συμμόρφωσης και τους περιοδικούς ελέγχους υφιστάμενου μεταφερτού εξοπλισμού υπό πίεση.

Επίσης, η Οδηγία αυτή ορίζει ότι μόνον συγκεκριμένοι ελεγκτικοί οργανισμοί, που έχουν εγκριθεί από τις αρμόδιες εθνικές αρχές, εξουσιοδοτούνται να πιστοποιούν εξοπλισμό βάσει των εν λόγω διαδικασιών πιστοποίησης. Κανονικά, οι αξιολογήσεις και επαναξιολογήσεις της συμμόρφωσης πρέπει να διενεργούνται από κοινοποιημένο οργανισμό . Όμως, οι αξιολογήσεις της συμμόρφωσης ενόψει διάθεσης νέων εξοπλισμών στην εγχώρια αγορά συγκεκριμένου κράτους μέλους, και περιοδικοί έλεγχοι μπορεί επίσης να διενεργούνται από προκριθέντα οργανισμό . Στα παραρτήματα Ι, ΙΙ και ΙΙΙ της Οδηγίας παρατίθενται τα ελάχιστα κριτήρια που πρέπει να πληρούν οι κοινοποιημένοι και οι προκριθέντες οργανισμοί.

Το παράρτημα VII της Οδηγίας ορίζει ότι ο εξοπλισμός πρέπει να φέρει, ως σήμανση της πιστοποίησης, το μικρό γράμμα π .

Τα κράτη μέλη όφειλαν να έχουν εκδώσει και δημοσιεύσει την αναγκαία για τη συμμόρφωση με την οδηγία αυτή εθνική νομοθεσία το αργότερο την 1η Δεκεμβρίου 2000. Όφειλαν επίσης να έχουν θεσπίσει τις αναγκαίες για την εφαρμογή της οδηγίας διατάξεις το αργότερο την 1η Ιουλίου 2001, η προθεσμία όμως αυτή παρατάθηκε όσον αφορά ορισμένους εξοπλισμούς. Για τα βαρέλια υπό πίεση, τις δέσμες (πλαίσια) κυλίνδρων και τις δεξαμενές, η ημερομηνία θέσης σε εφαρμογή τροποποιήθηκε με την απόφαση της Επιτροπής, της 18ης Ιουλίου 2003,[3] για την 1η Ιουλίου 2005.

2. ΤΟ ΑΡΘΡΟ 4 ΤΗΣ ΟΔΗΓΙΑΣ 99/36/ΕΚ

Στο άρθρο 4 της οδηγίας 99/36/ΕΚ προβλέπονται ειδικές διατάξεις για τη διάθεση στην εγχώρια αγορά συγκεκριμένου κράτους μέλους ορισμένων προϊόντων μεταφερτού εξοπλισμού υπό πίεση.

Σύμφωνα με το άρθρο 4, τα κράτη μέλη δύνανται να επιτρέπουν στο έδαφός τους τη διάθεση στην αγορά, τη μεταφορά και τη θέση σε λειτουργία από χρήστες, δοχείων, των οποίων η αξιολόγηση της συμμόρφωσης πραγματοποιήθηκε από προκριθέντα οργανισμό .

Το άρθρο 4 παράγραφος 5 αναφέρει ότι η Επιτροπή οφείλει να παρακολουθεί και να αξιολογεί τα αποτελέσματα της εφαρμογής του άρθρου 4, από την 1η Ιουλίου 2004, και να υποβάλλει σχετική αναφορά στο Συμβούλιο και το Ευρωπαϊκό Κοινοβούλιο. Για το σκοπό αυτό, πραγματοποιήθηκε έρευνα στα κράτη μέλη τον μήνα Ιούλιο του 2004. Ζητήθηκε από τα κράτη μέλη να υποβάλουν πληροφορίες στην Επιτροπή, σχετικά με την εφαρμογή και υλοποίηση στο έδαφός τους των οριζομένων στο άρθρο 4. Όλα τα κράτη μέλη απέστειλαν τα στοιχεία που ζητήθηκαν, εκτός της Ελλάδας.

Τα κυριότερα σημεία της έρευνας ήταν δύο ερωτήσεις που αφορούσαν την εφαρμογή και υλοποίηση του άρθρου 4:

1. [Προς το κράτος μέλος] “Επιτρέπετε, στην επικράτειά σας, τη διάθεση στην αγορά, τη μεταφορά και τη θέση σε λειτουργία από χρήστες, δοχείων, των οποίων η αξιολόγηση της συμμόρφωσης έχει πραγματοποιηθεί από προκριθέντα οργανισμό, όπως αυτό επιτρέπεται από την παράγραφο 1 του άρθρου 4; Εάν ναι, παρακαλούμε να αναφέρετε το σχετικό άρθρο της νομοθεσίας σας και επίσης ποιες ενότητες αξιολόγησης της συμμόρφωσης αναγνωρίζετε στους εν λόγω προκριθέντες οργανισμούς να χρησιμοποιούν, σε περίπτωση που δεν είναι όλες οι αναφερόμενες στο άρθρο 4 παράγραφος 4.”

2. “Υπήρξε κανένας φορέας που ζήτησε να αναγνωριστεί ως προκριθείς οργανισμός για τους σκοπούς διάθεσης στην εθνική αγορά των προαναφερόμενων δοχείων; Πόσοι από τους φορείς αυτούς έλαβαν την αντίστοιχη αναγνώριση ως προκριθέντες οργανισμοί για τους σκοπούς αυτούς;”

Στο παράρτημα της παρούσας έκθεσης εκτίθενται περιληπτικά οι απαντήσεις που δόθηκαν από τα κράτη μέλη στις ερωτήσεις αυτές.

3. ΕΦΑΡΜΟΓΗ ΤΟΥ ΑΡΘΡΟΥ 4 ΑΠΟ ΤΑ ΚΡΑΤΗ ΜΕΛΗ

Οι απαντήσεις στην ερώτηση 1 αποδεικνύουν ότι πολλά κράτη μέλη δεν επέλεξαν την προσφερόμενη από το άρθρο 4 δυνατότητα. Δέκα κράτη μέλη (Βέλγιο, Γαλλία, Ιρλανδία, Ιταλία, Λιθουανία, Ουγγαρία, Μάλτα, Κάτω Χώρες, Σλοβενία και Ηνωμένο Βασίλειο) αποφάσισαν να κάνουν χρήση της δυνατότητας αυτής. Εντούτοις, 14 κράτη μέλη αποφάσισαν να μην κάνουν χρήση (η Ελλάδα δεν απήντησε).

4. ΘΕΣΗ ΣΕ ΕΦΑΡΜΟΓΗ ΤΟΥ ΑΡΘΡΟΥ 4 ΑΠΟ ΤΑ ΚΡΑΤΗ ΜΕΛΗ

Οι απαντήσεις στην ερώτηση 2 αποδεικνύουν ότι η εφαρμογή στην πράξη του άρθρου 4 έχει μόλις ξεκινήσει. Ενώ μόνο 10 κράτη μέλη αποφάσισαν να κάνουν χρήση της παρεχόμενης στο άρθρο 4 δυνατότητας, μόνον η Λιθουανία, η Ουγγαρία και η Σλοβενία δέχθηκαν αιτήσεις πως αναγνώριση ορισμένων προκριθέντων οργανισμών. Εντούτοις, κανένας από τους αιτούντες δεν έτυχε ακόμη αναγνώρισης.

5. ΣΥΜΠΕΡΑΣΜΑΤΑ ΚΑΙ ΣΥΣΤΑΣΕΙΣ

Η πλειοψηφία των κρατών μελών αποφάσισε να μην αξιοποιήσει τη δυνατότητα που προσφέρεται από το άρθρο 4 της οδηγίας 99/36/ΕΚ στο πλαίσιο της εθνικής νομοθεσίας τους. Με άλλα λόγια, η πλειοψηφία των κρατών μελών δεν επιτρέπει σε προκριθέντες οργανισμούς να διενεργούν αξιολογήσεις της συμμόρφωσης για τη θέση στην εγχώρια αγορά νέου μεταφερτού εξοπλισμού υπό πίεση.

Επιπλέον, στα κράτη μέλη τα οποία αξιοποίησαν τη δυνατότητα που παρέχεται βάσει του άρθρου 4 η εφαρμογή της στην πράξη έχει μόλις ξεκινήσει. Μόνον στη Λιθουανία, στην Ουγγαρία και στη Σλοβενία υπάρχουν επίσης, υπό εξέταση, για την αναγνώριση προκριθέντων οργανισμών, αλλά μέχρι σήμερα κανείς δεν έχει αναγνωριστεί.

Εάν ληφθεί υπόψη ότι η θέση σε εφαρμογή της οδηγίας είναι σήμερα ακόμη, και μέχρι την 1η Ιουλίου 2005, τμηματική, τα τελικά συμπεράσματα και συστάσεις για το άρθρο 4 θα πρέπει να διατυπωθούν μόνον μετά την παρέλευση της ημερομηνίας αυτής, δηλαδή αφού η οδηγία θα έχει πλήρη εφαρμογή σε όλο το μεταφερτό εξοπλισμό υπό πίεση (συμπεριλαμβανομένων των βαρελιών υπό πίεση, των δεσμών (πλαισίων) κυλίνδρων και των δεξαμενών).

Η Επιτροπή θα επανέλθει στο ζήτημα αυτό όταν τα κράτη μέλη θα έχουν αποκτήσει πείρα από την εφαρμογή της οδηγίας στην πλήρη μορφή της.

ΠΑΡΑΡΤΗΜΑ

ΠΕΡΙΛΗΨΗ ΤΗΣ ΕΦΑΡΜΟΓΗΣ ΚΑΙ ΥΛΟΠΟΙΗΣΗΣ ΤΩΝ ΔΙΑΤΑΞΕΩΝ ΤΟΥ ΑΡΘΡΟΥ 4 ΤΗΣ ΟΔΗΓΙΑΣ 99/36/ΕΚ ΑΠΟ ΤΑ ΚΡΑΤΗ ΜΕΛΗ

ΚΡΑΤΗ ΜΕΛΗ | Απάντηση στην ερώτηση 1 | Απάντηση στην ερώτηση 2 |

BELGIQUE – BELGIÊ (Βέλγιο) | ΝΑΙ | ΟΧΙ |

CESKA REPUBLIKA (Τσεχική Δημοκρατία) | ΟΧΙ | ΟΧΙ |

DANMARK (Δανία) | ΟΧΙ | ΟΧΙ |

DEUTSCHLAND (Γερμανία) | ΟΧΙ | ΟΧΙ |

EESTI (Εσθονία) | ΟΧΙ | ΟΧΙ |

ELLAS (Ελλάδα) | - | - |

ESPAÑA (Ισπανία) | ΟΧΙ | ΟΧΙ |

FRANCE (Γαλλία) | ΝΑΙ | ΟΧΙ |

IRELAND (Ιρλανδία) | ΝΑΙ | ΟΧΙ |

ITALIA (Ιταλία) | ΝΑΙ | ΟΧΙ |

KYPROS (Κύπρος) | ΟΧΙ | ΟΧΙ |

LATVIJA (Λεττονία) | ΟΧΙ | ΟΧΙ |

LIETUVA (Λιθουανία) | ΝΑΙ | ΝΑΙ (Ακόμη δεν εγκρίθηκε κανένας) |

LUXEMBOURG (Λουξεμβούργο) | ΟΧΙ | ΟΧΙ |

MAGYARORSZAG (Ουγγαρία) | ΝΑΙ | ΝΑΙ (Ακόμη δεν εγκρίθηκε κανένας) |

MALTA (Μάλτα) | ΝΑΙ | ΟΧΙ |

NEDERLAND (Κάτω Χώρες) | ΝΑΙ | ΟΧΙ |

ÖSTERREICH (Αυστρία) | ΟΧΙ | ΟΧΙ |

POLSKA (Πολωνία) | ΟΧΙ | ΟΧΙ |

PORTUGAL (Πορτογαλίαl) | ΟΧΙ | ΟΧΙ |

SLOVENIJA (Σλοβενία) | ΝΑΙ | ΝΑΙ (Ακόμη δεν εγκρίθηκε κανένας) |

SLOVENSKO (Σλοβακία) | ΟΧΙ | ΟΧΙ |

SUOMI (Φινλανδία) | ΟΧΙ | ΟΧΙ |

SVERIGE (Σουηδία) | ΟΧΙ | ΟΧΙ |

UNITED KINGDOM (Ηνωμένο Βασίλειο) | ΝΑΙ | ΟΧΙ |

[1] ΕΕ L 138, 01.06.1999, σ. 20.

[2] Οδηγία 99/36/ΕΚ όπως τροποποιήθηκε για να προσαρμοσθεί στα Παραρτήματα της τεχνικής προόδου σύμφωνα με την Οδηγία 2001/2/ΕΚ της 4ης Ιανουαρίου 2001 (ΕΕ L 5, 10.01.2001, σ. 4) και την Οδηγία 2002/50/EΚ της 6ης Ιουνίου 2002 (ΕΕ L 149, 07.06.2002, σ. 28).

[3] ΕΕ L 183, 22.07.2003, σ. 45.